**Noapte de august**

*Stefan Doroftei Doimaneanu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Lacrima mi se prelinge

Prin crevasa din gânduri,

Iubita mea Luna

A fugit cu un astru,

Veșnicia adoarme

Încropind niște rânduri,

Din cer recompensă

Unui romantic sihastru.

Liniștea-mi smulge

Tăcerea din palme,

Zânele nopții

Vrăjesc noi flăcăi,

Sucindu-le mințile

În feeria de basme,

Dănțuind pentru zeii

Pierduți prin făgădăi.

Mă reped să le cert

Cu gânduri râzînde

Glasu-mi pustiit

S-a ascuns întru-un sloi,

Nu-mi găsesc vorba,

Niciuna, niciunde,

Cuvântu mi-a-nghețat

Bântuit de strigoi.

Mă ascund iute-n valuri

Înspumate pe creste,

Mă prind bine de briza

Ce adie spre zori,

Aștept norii să fugă

Înspre piscuri celeste,

Să rămân doar cu noaptea

Rătăcit printre flori.

Frunzărind norii negrii

Iubita-mi răsare,

Îmi surâde șăgalnic

Îmbrăcată-n mireasă,

Vulcanul din mine

Emană fervoare,

Îmbrățișând universul

Cu tot cu crăiasă !